《题金吾郭将军石洑茅堂》
唐代·常衮

云戟曙沈沈，轩墀清且深。家传成栋美，尧宠结茅心。

玉佩多依石，油幢亦在林。炉香诸洞暖，殿影众山阴。

草奏风生笔，筵开雪满琴。客从龙阙至，僧自虎溪寻。

潇洒延清赏，周流会素襟。终朝惜尘步，一醉见华簪。

作者简介：常衮（729年－783年），字夷甫，京兆（今陕西西安）人，唐朝宰相。大历十二年（777年）拜相，杨绾病故后，独揽朝政。以文辞出众而又登科第为用人标准，堵塞买官之路。对朝中众官俸禄亦视其好恶而酌定。封河内郡公。德宗即位后，被贬为河南少尹，又贬为潮州刺史。不久为福建观察使。常衮注重教育，增设乡校，亲自讲授，闽地文风为之一振。建中四年（783年）死于任上。享年五十五岁，追赠为尚书左仆射。